El requisit indispensable de totes les propostes és incorporar criteris per a la prevenció de residus, el reciclatge i la reciclabilitat en el seu disseny.
L'acte va ser presentat per la periodista Bibiana Ballbé, que va donar a conèixer els noms dels guardonats davant el nombrós públic convidat al Jardí.
Al final del lliurament dels premis, el secretari de Medi Ambient i Sostenibilitat va felicitar els guardonats i participants, i va destacar la gran varietat d'idees i projectes que han optat al premi, un fet que mostra la vitalitat del sector.
També va remarcar com a fet positiu que el món del disseny i el món industrial cada cop tenen més en compte els factors ambientals.
El disseny per al reciclatge és una de les estratègies de l'ecodisseny per disminuir l'impacte ambiental dels productes que consumim.
Aquesta estratègia promou l'ús de material reciclat, per estalviar el consum de matèries primeres, i altres accions relacionades amb la prevenció i l'allargament de la vida útil dels productes i la millora de la seva reciclabilitat un cop esdevenen residus.
Producte industrialitzat i comercialitzat que previngui la generació de residus i sigui reciclat i reciclable.
La plataforma està fabricada totalment amb plàstic reciclat i reciclable (PVC) procedent del recobriment de cables elèctrics, persianes, canonades, etc. És un material de gran resistència, ideal per a aplicacions de carrer i més tou que el formigó.
El jurat ha valorat la utilització d'un residu de difícil reciclatge i per aconseguir un producte modular, flexible, de fàcil instal·lació i ben integrat en el paisatge urbà.
Projecte de disseny d'un producte, no produït ni comercialitzat, que previngui la generació de residus i sigui reciclat i reciclable.
S'ha concedit a Trapos sucios, de reciclatge de roba de treball en desús, presentat per Urbaser i Elisava Escola Superior de Disseny.
És un projecte de transformació de roba de treball en desús (1.285 uniformes dels escombriaires de Barcelona) en objectes funcionals (bosses, coixins, barrets, etc.).
Ha estat premiat per centrar-se en un residu que no es recicla habitualment, per ser un projecte de col·laboració empresa-universitat, i per la seva vessant pedagògica amb els alumnes.
Iniciativa, política, procés o sistema, implantat o executat en l'àmbit de Catalunya, que integri globalment els conceptes de prevenció i foment del reciclatge i de la reciclabilitat.
L'ha guanyat l'estratègia d'ampolles lleugeres per a caves i vins, presentada per Codorniu.
Consisteix a reduir el pes de les ampolles de vidre de 900 g a 800 g (reducció de l'11%), tot preservant les condicions tècniques que han de permetre la resistència de l'ampolla per aguantar la pressió interna del cava, la resistència al transport i l'acceptació per part del consumidor.
El jurat ha valorat especialment el fet d'innovar dins d'un sector molt tradicional, aconseguint reduccions significatives en el consum de materials, i per l'efecte exemplificador en el sector.
Material que previngui la generació de residus i/o que sigui reciclat, i que es comercialitzi i/o estigui en fase avançada de recerca, de desenvolupament i d'innovació (R+D+I).
L'ha guanyat el material Eco by Cosentino, de Grupo Cosentino, un nou producte per a la decoració que consisteix en una línia de superfícies en format de taula que incorporen un 75% de matèries primeres reciclades (miralls, vidres, porcellana o cendres vitrificades).
Ha estat premiat pel seu esforç en investigació, per incorporar residus en aquest material, per la diversitat de residus que incorpora, i per substituir de forma exitosa un material verge existent.
Aquest any 2011 s'han rebut un total de 188 candidatures.
Després de la primera fase de preselecció realitzada per l'Agència de Residus de Catalunya, en van sortir 108 candidatures, que són les que ha valorat un jurat format per experts en la matèria.
A més, el jurat ha atorgat una sèrie de mencions especials:
De la categoria A: Un carro de neteja viària, presentat per ESDi Escola Superior de Disseny (en col·laboració amb l'empresa Corp.
CLD); la Tanca Sèrie Plana, presentada per Onadis Barcelona Disseny SL (disseny de Salva Fàbregas Estudi); i el "Boc'n'roll", embolcall reutilitzable per a aliments, presentat per Marcadiferència SL.
De la categoria B: El sistema de bancada personalitzable IT, presentada per Salva Fàbregas Estudi; i el "Clean Mix", envasos i receptes per a la fabricació domèstica de productes de neteja, presentat per Pöko Design.
Taller laboratori: un model sostenible, presentada pel Centre Penitenciari Lledoners; i "reURBÀ": reutilització de mobiliari urbà, presentada per ZICLA (El almacén del producto reciclado, SL).